
CONCURS DE CARTELLS “GERMANDAT DE SANT SEBASTIÀ 2021”

BASES DEL CONCURS


La Germandat de Sant Sebastià de la Seu d’Urgell convoca el concurs de cartells per tal de seleccionar la imatge oficial del programa de festes de l’edició 2021. La Germandat de Sant Sebastià pretén d’aquesta manera estimular la creativitat i la participació d’artistes pirinencs i fomentar la difusió de la seva obra.

PARTICIPANTS

El concurs està obert a tothom. 

CALENDARI

Presentació de propostes fins el 30 d'octubre de 2020
Decisió del Jurat: Primera setmana de novembre de 2020

LLIURAMENT I CONDICIONS DELS CARTELLS  PRESENTATS 

· El cartell ha de ser original i inèdit.
· El cartell es lliurarà al correu electrònic: concursportadasantsebastia@gmail.com
· Cada candidat pot presentant un màxim d’una proposta.
· Tots els cartells han de portar el logotip de la Germandat de Sant Sebastià i les dates de la festivitat (del 19 al 24 de gener). 
· La Germandat de Sant Sebastià es reserva el dret de no acceptar les propostes que consideri ofensives i/o poc adients. 
· El cartell s’haurà d’identificar amb un “Títol”, que servirà de referència en el procés de votacions.
· El cartell estarà realitzat sobre paper blanc de format DIN A3 (42 x 29,7 cm), en disposició vertical i a 300ppp de resolució. El pes de l’arxiu no podrà superar els 8MG. No es pot utilitzar tintes especials, ja que serà imprpes a CMYK. Els cartells amb diferent format d’arxiu, suport, mida o proporcions, no seran acceptats.
· Per a qualsevol aclariment o dubte podeu adreçar-vos a: germandatdesantsebastia@gmail.com

PREMIS

· 1r. premi: El cartell guanyador tindrà una gratificació de 200€



JURAT

El jurat estarà format per un membre de la junta de la Germandat de Sant Sebastià, el regidor de Cultura de l'Ajuntament de la Seu d'Urgell i un representant de l'Escola Municipal d'Arts Plàstiques. Per a l’avaluació, tindrà en compte especialment:

· L’originalitat de la proposta
· La composició, l’impacte visual i la claredat del missatge.
· L’ús d’elements relacionats amb la festivitat de Sant Sebastià i la cultura pirinenca .

El jurat pot declarar desert el premi si considera que cap de les obres finalistes no té la qualitat suficient.

La decisió del jurat serà inapel·lable.

IMPORTANT: En el cas que en el disseny s’utilitzi alguna imatge ja existent i que no pertany a l’autor del cartell, s’haurà de justificar el pagament per la compra dels drets de la imatge. En cas de no realitzar-se aquest pas, la Germandat de Sant Sebastià no acceptarà el cartell. La Germandat de Sant Sebastià podrà utilitzar la imatge guanyadora per als desenvolupaments i aplicacions que consideri oportuns, podent reproduir-la, adaptar-la i aplicar-la a tants formats i suports com es necessiti sense necessitat de demanar autorització a l’autor.

PROPIETAT INTEL·LECTUAL

Els dissenys i altres continguts del cartell objecte d’aquest concurs han de ser de l’autoria del candidat, que no hi pot incorporar elements creats per terceres persones sense obtenir-ne l’autorització prèvia escrita i la cessió dels drets a favor de la Germandat de Sant Sebastià que s’indiquen a continuació.

La utilització del cartell guanyador comporta la cessió per part del concursant i a favor de la Germandat de Sant Sebastià del drets exclusius de reproducció, comunicació pública, distribució i transformació del cartell resultant per a la seva explotació, de manera aïllada o en combinació amb altres elements, en/per qualsevol suport, mitjà, tecnologia i sistema, en qualsevol lloc del món i per tot el termini de protecció legal dels drets de propietat intel·lectual esmentats, sense que aquesta explotació generi el dret de cap pagament addicional al que és previst com a premi. Aquests drets són cedibles per la Germandat de Sant Sebastià a tercers.

